Vynechana menštruácia
Dobrý deň, chcem sa opýtať poslednu menštruaciu som mala 14.12 do dnešného dňa mi menštruácia neprišla a to som si robila rôzne testy z moču a dnes aj z krvi a všetko vyšlo negatívne. Pohlavný styk bol 10.1...menštruaciu som mala dostať  16.1.
Ďakujem
Dobrý deň
Ďakujeme za Vašu otázku
Meškanie menštruácie môže mať viaceré príčiny. Medzi najčastejšie príčiny meškania menštruácie patrí stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Konkrétnu príčinu meškania menštruácie, prípadné vylúčenie alebo potvrdenie tehotenstva, môže určiť len gynekológ na základe vyšetrenia. Keďže menštruácia mešká viac ako týždeň, odporúčam návštevu gynekológa, ktorý určí príčinu jej meškania.
Prajem pekný zvyšok dňa
S pozdravom, PharmDr. Lucia Kubáňová